Terasz Rock Extra
2025-08-29 18:00 - 21:00 (Europe/Budapest) | Hamvas Béla Pest Megyei Könyvtár, Pátriarka u. 7., Szentendre, Pest, 2000
Fellépők:
• Filutky – 18:00-19:00• Kombeen – 19:00-20:00• Hallucinatorz – 20:00-21:00

A belépés ingyenes!

"A jövő zenészei" - az LFZE Jazz Tanszékének hallgatói | Jazzudvar
2025-08-29 19:00 - 20:00 | Városháza udvar, Városház tér 3., Szentendre, Pest, 2000, Magyarország
Ez az együttes a Liszt Ferenc Zeneművészeti Egyetem falai között jött létre, melynek ez az első koncertje.
A ritmusszekciót Horváth Szabolcs triója szolgáltatja melynek tagjai sok ideje játszanak együtt, Vörös Zsolt (basszusgitár), és Baki József (dob), Horváth Szabolcs pedig zongorán játszik.
Hozzájuk csatlakozik két tehetséges egyetemista, Balgoh Máté szaxofonon, és Lazsádi Kata ének.
Fergeteges improvizációk, jobbnáljobb zenei ötletek és magas színvonalú jazz várja a hallgatóságot ezen az alkalmon.

Művész TeraszKoncertek
2025-08-29 19:00 - 20:00, 2025-08-29 21:00 - 22:00 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
augusztus 29. péntek
19:00 Papa Jazz Trio
Táncolható, örökzöld melódiák nem csak jazz kedvelőknek.
21:00 Latin Combo Duo
Kubai élőzene.
augusztus 30. szombat
19:00 Szoba Blues
Az ismert humorista páros félnótás minikoncertje sajátos szövegű blues-rock dalaikból.
20:30 Rumba Fuerte Trio
Kalandozás a spanyol és latin-amerikai zene világában. Flamencós alaphangulat, sok rumba, spanyol ritmusok, kubai melódiák, Mexikó érintésével kitérő Argentínába.
augusztus 31. vasárnap
18:00 Pesti Zoli
Régi klasszikus blues- country-pop-rock zenék egyszemélyes előadásban.

„Ah, a bor az felvidít, lelkesít”- A történelem ízei
2025-08-29 19:00 - 20:00 | Lakástárlat Galéria, Városház tér 4., Szentendre, Pest, 2000, Magyarország
A Belső nyár – Átalakulás c. csoportos kiállítás kísérő rendezvényeként rendhagyó borkóstolót tart Katona Csaba történész – Pest-Buda és környéke valaha híres borairól és szőlőfajtáiról, izgalmas históriákkal fűszerezve.
Kiállító művészek: Alattyáni István, Ábrahám Anna, Baksai József, Knyihár Amarilla, Kondor Attila, Szőke Lili
Mára már csak emlék, de tény, hogy Pest-Budán és a Duna jobb partján, Szentendrétől Tétényig a római kor óta szinte folyamatosan jelentős bortermelés folyt. A középkorban vörös-, később fehér-, majd a szerb telepesek nyomán újra vörösborok jöttek divatba. Különösen keresettek voltak a Sas-hegy és a Gellért-hegy borai.
Szőlőt a török után újjáéledő városban szinte minden valamirevaló polgár birtokolt. Az ültetvényeket napszámosokkal műveltették: ők adták a tabáni külvárosban élő szerbek, illetve az óbudai svábok zömét. A nagy múltú szőlőkultúrának aztán az Európán végigsöprő filoxérajárvány vetett véget.
Helyszín: Lakástárlat Galéria, Városház tér 4.
Időpont: 2025. augusztus 29. (péntek), 19.00 óra
Belépődíj: 8.000 Ft
Maximális létszám: 25 fő
Jegyvásárlás itt: https://www.lakastarlat.shop.hu/termek/borkostolo-katona-csabaval-belepojegy/
Info: kapcsolat@lakastarlat.hu

Zarubay Bence: "A nap útja" kiállításmegnyitó
2025-08-29 19:00 - 20:00 | Folt Kávézó, Kucsera Ferenc u. 11., Szentendre, Pest, 2000, Magyarország
Zarubay Bence szentendrei képzőművész legújabb képeiből nyílik kamarakiállítás a Foltban. A közös környezet változásai, a nap útja, színei és az általa megvilágított testek árnyékai inspirálták a kiállítás anyagát.

Éjszaka a könyvek közt - Aludj a könyvtárban!
2025-08-29 19:00 - 2025-08-30 07:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Az eddigi sikerekre tekintettel a gyermekkönyvtár ismét meghirdeti bentalvós programját.
Várjuk a 10-14 évesek jelentkezését, akik szívesen töltenek egy éjszakát a könyvek közt a nyári szünet végén.Tervezett program: játék, olvasás és esetleg egy kis alvás is
A program ingyenes, de regisztrációhoz kötött.Jelentkezés augusztus 28-ig a gyermekkonyvtar@pmk.hu címen.

ÍLIÁSZ - Gyabronka József Homéroszt olvas
2025-08-29 19:30 - 20:30 | Ferenczy Múzeum, Kossuth Lajos u. 5., Szentendre, Pest, 2000
Íliász
Gyabronka József Homéroszt olvas

Homérosz eposzai végtelenül gazdag, klasszikus remekművek, hősök és istenek történetei – emberi, nagyon is átélhető helyzetekkel, problémákkal, helyenként humorral. Az Íliász a háborúról szól – már ez is szomorúan aktuálissá teszi.
Homérosz a Kr.e. 8. században írta az Íliászt, a trójai háború majdnem öt évszázaddal korábban, 1200 körül zajlott.
Parisz, a trójai király, Priamosz egyik fia „a legszebbnek” járó almát Héra, Pallasz Athéné és Aphrodité közül Aphroditének adta, aki cserében a világ legszebb asszonyát ígérte neki. Ő volt Heléna, a görög Meneláosz felesége. Parisz megszöktette Helénát – majd hamarosan kitört a háború. Meneláosz testvére a görög fővezér, Agamemnón, mellettük harcol a görög seregben Odüsszeusz, Diomédész, Aiász, Akhilleusz, Patroklosz, és az öreg Nesztor. Velük szemben, a trójai oldalon Priamosz, az öreg király és a két fia, Parisz és Hektor, a legnagyszerűbb trójai hős.
Az eposz nem a trójai mondakör egészét, csak a trójai háború utolsó, tizedik évének egyetlen epizódját meséli el, amely Akhilleusz haragjával kezdődik, és Hektór halálával, illetve Akhilleusz és az öreg Priamosz találkozásával végződik, a világirodalom egyik legszebb jelenetével.
Dramaturg: Török Tamara

augusztus 29. péntek este 19.30-kor és augusztus 30. szombat délután 17 órakor

Helyszín: a Ferenczy Múzeum udvara (Szentendre, Kossuth Lajos utca 5.)

tigris szofi | Szentendre hangjai színpad
2025-08-29 19:30 - 21:00 | Lázár Cár tér, Dunakorzó, Lázár cár tér, Szentendre, Pest megye, 2000
hangos-punkos, szörfös-rokkos, mérges-poppos, női frontos gitárzene
A tigris szofi 2024 áprilisában debütált első kislemezükkel (“most én vezetek”), amit az Akvárium klubban mutattak be élőben.
A Ricsárdgír, a Tudósok, a Kesh és a Blue Tips zenekarokban edződött tagok termékeny időszakon vannak túl, két single-t és egy kislemezt adtak ki az elmúlt hónapokban. Megfordultak a Kobuciban a Csaknekedkislány vendégeként, a Dürerben a Tilos farsang nagyszínpadán és a Turbina nagytermében is, a Lázár tesók előzenekaraként.
2025 májusában kihozták második videoklipjüket “gyere fel hozzám” dalukhoz, melyben szó esik első szerelmekről, szülőkről és Koncz Zsuzsáról.

Esti-éjjeli kaland a Szabortá(zs) Szabadulószobában
2025-08-29 19:30 - 22:30 | Szabortázs Szabadulószoba, Malom utca 4/a., Szentendre, Pest megye, 2000, Magyarország
A 2024 év végén a belvárosban nyílt Szabo(r)tázs szabadulószoba első alkalommal kapcsolódik be a Szentendre Éjjel-Nappal Nyitva Fesztivál programjaiba. A játékos kedvű, kalandra vágyó csapatok számára különleges, esti, gyertyafényes programmal készülünk. Történetünk egy régi, hangulatos belvárosi borospincében játszódik (kezdődik?) az 1930-as években. A játék egy idillikus borozgatással indul, de az élet mindig tartogat meglepetéseket és kihívásokat…
A játék előzetes bejelentkezéshez kötött, regisztrálni a szabortazs@gmail.com e-mail címen lehet.
Kivételes módon a nyitvatartási időben látogatható lesz a fogadótér, így azok is megtekinthetik a kétszáz éves épület alatt húzódó borospince egyes részeit, akik nem szeretnének játszani.
Árak:

A játék ára: 1-3 fő esetén 15 000 Ft; 4-6 fő esetén 18 000 Ft; 7-8 fő esetén 20 000 Ft. (A helyiség fizikai adottságai miatt egyszerre maximum 8 fő tud játszani.)

A fogadótér ingyenesen látogatható 19:30 és 22:30 között.

Mozi a múzeumban
2025-08-29 20:00 - 21:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Lépj közelebb a szentendrei művészekhez – most nem ecsettel, hanem kamerán keresztül! A Ferenczy Múzeumi Centrum válogatást mutat be az elmúlt évek során készült portréfilmjeiből, amelyek a város meghatározó alkotóinak világába engednek betekintést. Ismerd meg a művészeket úgy, ahogyan ritkán látni őket: gondolataikon, emlékeiken és műtermi pillanataikon keresztül.
Részvétel: Ingyenes

Probatbicol koncert
2025-08-29 20:00 - 21:00 | Parti Medve, Ignatovity Jakov utca 2., Szentendre, Pest, 2000
A Probatbicol egy öttagú formáció, amely a 70-es/80-as évek magyar blues-rock világát idézi fel, emellett dalszerzői szárnyaikat is bontogatják a fiatal zenészek. A koncerten bulizhatsz majd klasszikus, vagy kevésbé ismert Hobo, LGT vagy Kex dalokra és ki tudja, tán még egy-két saját dalra is…
A zenekar tagjai:
Zrínyi-Gál Réka: ének
Buzás Marci: basszusgitár
Kállai Balu: billentyű
Szefcsik Boldizsár: dob
Kutasi Barna: gitár
A koncertre a belépés ingyenes!

EGODETOX vetítés + közönségtalálkozó
2025-08-29 20:00 - 21:30 | P’Art Mozi, Dunakorzó 25., Szentendre, 2000, Magyarország
EGODETOXdokumentumfilm, 52 perc, 2018
A kutyaszánhajtás egy olyan sport, amit nem lehet egóból csinálni. Itt nem a hajtók dicsőülnek meg, hanem a kutyák – vallja Drahos István musher, aki feleségével és 24 kutyájával indul útnak Szentendréről Norvégiába, hogy felkészüljön és elinduljon az egyik legnagyobb kutyaszánhajtó versenyen, a Finnmarkslöpeten. Vajon sikerül-e neki?
A vetítés után vendégünk lesz Tóth Artin filmrendező.
A tartalom nem rendelkezik korhatár-besorolással.

Barakonyi Brúnó Trio
2025-08-29 20:00 - 22:00 | Folt Kávézó, Kucsera Ferenc u. 11., Szentendre, Pest, 2000, Magyarország
Barakonyi Brúnó, a fiatal jazz generáció szentendrei titánja a Folt színpadán mutatja be új Trio projektjét.

Fényfestmények a Fő téren
2025-08-29 20:00 - 23:59 | Fő tér, Fő tér, Szentendre, Pest, 2000, Magyarország
Szentendre Fő tere ezúttal valóban vászonná válik. A Szentendre Éjjel-Nappal Nyitva Fesztivál egyik különleges programjaként a Ferenczy Múzeumi Centrum gyűjteményéből válogatott művek fényfestményekként vetülnek a tér épületeire.
Az esemény során többek között Bálint Endre, Balogh László, Bánáti Sverák József, Bánovszky Miklós, Bartl József, Czóbel Béla, Deim Pál, ef Zámbó István, El Kazovszkij, Gy. Molnár István, Holdas György, Jávor Piroska, Jeges Ernő, Kandó Gyula, Kántor Andor, Klimó Károly, Kmetty János, Korniss Dezső, Kósza Sipos László, Modok Mária, Nagy Barbara, Ország Lili, Paizs Goebel Jenő, Pál Katja, Rozgonyi László, Szurcsik József, Vajda Lajos alkotásai jelennek meg grandiózus, új formában.
A belváros estétől éjszakáig egy nyitott, fénybe írt kiállítótérré alakul.

Fehér Elemér Quartet | Jazzudvar
2025-08-29 21:00 - 22:00 | Városháza udvar, Városház tér 3., Szentendre, Pest, 2000, Magyarország
Fehér Elemér különleges zenei világot tár a közönség elé: a klarinét és a basszusklarinét natúr, akusztikus hangzására épülő produkciójuk a klasszikus zene kifinomultságát, a kortárs jazz szabadságát és a bossa nova lüktetését ötvözi. Előadására jellemző az improvizatív megközelítés, amely lehetővé teszi, hogy minden előadás egyedi és megismételhetetlen élménnyé váljon. A koncerten ezúttal közösen lép színpadra a Talentum Hungaricum program mentoráltjaival, akik friss szemléletükkel és tehetségükkel új színeket hoznak a produkcióba. A közös fellépés célja a generációk és stílusok közötti párbeszéd megteremtése, valamint a fiatal tehetségek bemutatkozási lehetőségének támogatása.
Közreműködik:
Fehér Elemér- klarinét, basszusklarinét
Korbeli Ferenc-gitár
Suke Sándor-nagybőgő
Éles Máté-dob

SOLD OUT! Bëlga | Barlang kert
2025-08-29 21:00 - 23:00 | Barlang, Dunakorzó 18., Szentendre, 2000, Magyarország
A Bëlga 1998-ban alakult, 1999 óta folyamatosan koncertezik, ezidáig 14 nagylemezt, egy koncertlemezt, két remixalbumot, egy karaoke DVD-t és megannyi klipet készített. A Bëlga tagjai DJ Titusz, Még5, Bauxit és Tokyo, valamint DJ Marvin és MC Fedora. Zenéjük 0-100 éves korig mindenkinek szól. A Bëlga az összes jelentős fesztivál nagyszínpadán megfordult már (Sziget, Félsziget, Volt, Balatonsound, EFOTT, Fishing on Orfű, Campus, SZIN, MEN, Vibe, Pannonia, Hegyalja stb.), az őszi-tavaszi időszakban pedig telt házas klubkoncerteket ad országszerte. A zenekar 2016 óta dupla koncertekkel tölti meg az Akvárium Klub nagytermét, különleges fellépéseket adtak már a Művészetek Palotájában, a Katona József Színházban, a Trafóban és a Millenáris Parkban, számos alkalommal külföldön (Románia, Szlovákia, Szerbia, Franciaország, Írország, Belgium) is koncerteztek. Televízióban játszottak Friderikusz: A szólás szabadsága valamint Hajós András: Magánszám c. műsorában. A zenekar történetéről két jelentősebb dokumentumfilm (Propaganda, Partizán) készült, munkásságukat eddig Fonogram-, Viva Comet- és Magyar Klipszemle díjakkal értékelte a szakma.

Barnás Gergő DJ set | Szentendre hangjai színpad
2025-08-29 21:30 - 23:00 | Lázár Cár tér, Dunakorzó, Lázár cár tér, Szentendre, Pest megye, 2000
Groovok, atmoszférák, dallamok

NØ CØNTROL | Szentendre hangjai színpad
2025-08-29 23:00 - 2025-08-30 01:00 | Lázár Cár tér, Dunakorzó, Lázár cár tér, Szentendre, Pest megye, 2000
Live act, érzékenység és veretés mindenfajta kontroll nélkül

Éjjel-Nappal a város | Közös alkotás a Templomdombon
2025-08-30 09:00 - 13:00 | Templomdomb, Templom tér 1., Szentendre, Pest, 2000
Több éves hagyományainkhoz híven ismét közösen, szabadon alkothatunk és készíthetünk két óriási festményt a Templomdombon, Zarubay Bence szentendrei képzőművész segítségével. Felfedezhetjük a szentendrei őstémákat miközben bárki kipróbálhatja a közös alkotás élményét.

Mese Udvar nem csak gyerekeknek
2025-08-30 09:00 - 21:00 | Patak Parti Placc, Bükkös part 40., Szentendre, Pest megye, 2000, Magyarország
Egész nap:
Mesés alkotások vására
Zöldkönyvtár a fák alatt, mesekönyv cserebere
Élő könyvtár – mesélnek az alkotók
Kézműves programok a fenntarthatóság jegyében
Mesés programok

9:00 Kapunyitás énekszóval
9:30 Dalfonó Tímár Sárával zeneszóval
Tanuljunk énekeket Tímár Sárával, Junior Prima díjas énekessel! Várunk kicsiket és nagyokat egyaránt!
10:00 Mikrocirkusz Produkció, majd saját cirkuszi figura készítése a Kincsesláda Alkotóműhellyel és Reitter Zsolttal
Cirkuszi produkcióba hívjuk a gyerekeket, ahol ők is szereplőkké válhatnak. Majd kézműves foglalkozás keretében elkészítjük a kedvenc cirkuszi szereplőket.
11:00 Lombsátor Mesekuckó – Papírszínház-mesék a HBPMK Gyerekkönyvtár csapatával
12:00 Csimota Papírszínház-mesék
13:00 Amit tudni szeretnél a meseterápiáról – Vietorisz Szilvia gyógypedagógus, meseterapeuta előadása, majd beszélgetés
14:0-17:00 Vándor Meseút interaktív foglalkozás
Hallottatok már a Vándor Meseútról? Gyertek, ismerkedjetek meg vele és néhány csodaházikójának a meséjével!
A Vándor Meseút szakmai csoportja egyéves projektben dolgozta ki, az alapvető emberi jogok, a környezeti jogok és a kapcsolódó témák edukációjának egy, a népmeséken nyugvó módszerét.
Az eredmény, a helyszínre kérhető tanösvény, melyet mesemondói visznek el egy-egy interaktív foglalkozás keretében.
Korosztály: nagycsoportos óvodástól iskolás, középiskolás korig, illetve felnőtt csoportok (most Szentendrén elsősorban a gyerekeknek szólnak)
www.meseut.hu/vandor-meseut
18:00 Tükörkép – Vámos Eszter és Andrássy Réka verselős, dalolós, felelgetős estje
19:00 Esti mese nem csak gyerekeknek – élőszavas mesemondás
Gyűljünk össze úgy mint régen, amikor még kicsik és nagyok együtt hallgatták az ízes mesélőket.
20:00 1 mese, 1 ember, 1 koncert
Mészáros Tibor a mese és a zene összekapcsolásával repít minket egy varázslatos világba, számos érdekes hangszert megszólaltatva, nem csak gyerekeknek.

Babával suttogó, ölelő énekszó
2025-08-30 10:00 - 11:00 | Vajda Múzeum, Hunyadi utca 1., Szentendre, Pest megye, 2000, Magyarország
Augusztus 29-31. között idén húszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Babával suttogó, ölelő énekszó magyar népdalok, ölbeli játékok, gitár-, citera- és furulyaszóval, közösségi énekléssel Balázs Marietta zenepedagógussal, meseterapeutával. A zenés foglalkozás után meseajánlóval várjuk a látogatókat.
Részvétel ingyenes

PALACSINTÁS KIRÁLYSÁG | A Szentendrei Gyermekszínház és Kreatív Színházi Stúdió – Kanyar-GO Alapfokú Művészeti Iskola előadása
2025-08-30 10:00 - 12:00 | Dunaparti Művelődési Ház, Dunakorzó 18., Szentendre, Pest, 2000, Magyarország
Szentendrei Gyermekszínház és Kreatív Színházi Stúdió – Kanyar-GO Alapfokú Művészeti Iskola
Különleges produkcióval készülünk az Szentendre éjjel-nappalra: A Gyermekszínház régi és új tagjai, egy hét alatt a nulláról raknak össze egy intenzív tábor jellegű próbafolyamat alatt.
A rendezésért Kertész Katalin felel, aki Gyermekszínház alapítója. A jelmezeket és díszleteket Oroszi Orsolya Éva készíti el.
Palacsintás királyság
Fésüs Éva – mesejátéka nyomán
Egy falatnyi mese, ami mosolyt csal az arcra!
Készüljön fel egy olyan mesebeli utazásra, ahol a hasunk is örül, a szívünk is dobog, és a jó elnyeri méltó jutalmát! A „Palacsintás királyság” egy igazi csemege az egész család számára, amely a klasszikus magyar népmesék báját ötvözi mulatságos karakterekkel és frappáns fordulatokkal.
A történet középpontjában az Uralkodó áll, akinek a palacsinta iránti szenvedélye mértéktelen, és ez bizony igencsak elvakítja őt a birodalom valós gondjai elől. Amikor egyetlen ülésben bekebelez 77 palacsintát, már érezhetjük, hogy itt valami nagy baj van – vagy legalábbis nagy kaland készülődik!
A király naivitását kihasználva egy ravasz banda igyekszik befolyása alá vonni az udvart: Derelye, a gátlástalan főszakács és bandájának, mohóságuk és intrikáik fenyegetik az egész Dinomdánom ország vagyonát.
Szerencsére azonban nem mindenki hajlandó tétlenül nézni a pazarlást és a lopást! Éliás királyfi, a bölcs és elszánt trónörökös, aggódva figyeli apja cselekedeteit. Tanácsot kér Ákombákom tudóstól, és útra kel, hogy megtalálja a megoldást és persze… egy igaz szívű mátkát, aki nem a rangjára, hanem az ő személyére vágyik.
A darab igazi motorja azonban talán a Csöröge, az udvari bolond. Ő az, aki látja az igazságot, aki segíti a szerény, ám ügyes Kökényszemű Katicát, aki a maga egyszerű serpenyőjével bizonyítja, hogy a tisztesség és a valódi tudás minden akadályt legyőz.
A „Palacsintás királyság” nem csak a gyerekeket szórakoztatja vicces párbeszédeivel, a karakterek túlzásaival és a szerethető figurákkal, de a felnőtteknek is kínál kikapcsolódást a maga finom humorával és időtlen üzenetével: a kapzsiság sosem jár sikerrel, az őszinteség és a kitartás azonban meghozza gyümölcsét.
Ne hagyd ki ezt a bájos és tanulságos előadást, ahol a palacsinta nem csak étel, hanem egy próbakő, és ahol a szeretet győz minden akadályon! Plim-plam, ahogy Csöröge mondaná, ez a darab egy igazi telitalálat!

SZÖVEGEK SZÁRNYÁN - Kreatív önismereti foglalkozás irodalomterápiával
2025-08-30 10:00 - 12:00 | Szentendrei Pszichológiai Központ, Bükkös part 61., Szentendre, Pest megye, 2000, Magyarország
Az önismereti foglalkozásra várunk mindenkit, aki szeret olvasni, és nyitott arra, hogy szépirodalmi művek, kreatív írásgyakorlatok és asszociációs kártyák segítségével körüljárja saját életének egy-egy nagy kérdését, és szavakba öntse a gyakran nehezen megfogalmazható érzéseit.
A foglalkozást vezeti: Lencsés Anita pszichológus, irodalomterapeuta.
A részvétel regisztrációhoz kötött, jelentkezni a lencses.anita.pszichologus@gmail.com címen lehet.
Maximális létszám: 10 fő

A PROGRAM INGYENES

Legyél te is festőművész! | Festőworkshop Knyihár Amarilla festőművésszel
2025-08-30 10:00 - 13:00 | Barcsay Múzeum, Dumtsa Jenő utca 10., Szentendre, Pest megye, 2000, Magyarország
Augusztus 29-31. között idén huszadik alkalommal rendezik meg a Szentendre Éjjel-Nappal nyitva fesztivált. A nyárzáró városi fesztiválhoz az FMC múzeumai is csatlakoznak alkotó workshopokkal, ékszerkiállítással, színházi, táncművészeti, irodalmi, zenei, kézműves, képzőművészeti és gyerekprogramokkal.

Hogyan lehet a világot az arány a kompozíció és a forma törvényei szerint újrastrukturálni? Barcsay Jenő festményeinek inspirációjára, a résztvevők egyéni nézőpontjaik szerint, elsajátíthatják azt a folyamatot, hogyan válhat a látványból szerkezet, az organikusból geometrikus rend és ritmus. A Szentendrei Régi Művésztelep művészének vezetésével bárki belekóstolhat a művészet alkotó világába.
A részvétel ingyenes, de regisztrációhoz kötött: regisztracio@muzeumicentrum.hu

Babakocsi kiállítás
2025-08-30 10:00 - 18:00 | Virágok és Kívánságok tere, Alkotmány utca, Szentendre, Pest megye, 2000, Magyarország
A kiállítás a Blue Land Folklor előtti Virágok és Kívánságok terén látható. Az üzlettulajdonos gyűjteménye olyan eredeti méretű, illetve gyerekjátéknak készült babakocsikból áll, melyek a 19-20. századból származnak. Az arra járók nemcsak a babakocsik “évjáratát”, hanem jellegzetességeit, és érdekességeket is megtudhatnak.

Nyitott műhely | Szilágyi Kerámia
2025-08-30 10:00 - 18:00 | Szilágyi Kerámia, József Attila utca 4., Szentendre, Pest megye, 2000, Magyarország
Az érdeklődők megismerhetik a kerámiatárgyak gyártástechnológiáját, bemutatják a munkafolyamatokat.

JAPÁN FESZT a Szentendrei Japánkertben
2025-08-30 10:00 - 19:00 | Japánkert, Japánkert, Szentendre, Pest megye, 2000, Magyarország
A JAPÁN FESZT a Szentendre Éjjel-nappal részeként ismét megrendezésre kerül, ahol lehetőségetek lesz megismerkedni a japán kultúrával és megtanulni pár érdekes japán művészet alapját, technikáját.
Kapunyitás 10:00Megnyitó és köszöntőbeszéd 11:00- Japán Nagykövetség, Japánkert Magyarország Egyesület, Szentendre Önkormányzata, Japán kiemelt támogató
PROGRAM
11:30-12:00 Urasenke BEMUTATÓ-Urasenke teaceremónia bemutatója a kertbenEbben a fél órában az Urasenke iskola magyar képviselői bemutatják A Tea Útját amin egyáltalán nem olyan könnyű járni mint azt gondolnánk és kiderül miért is tarják ezt a teafogyasztási formát a megvilágosodás egyik lehetséges ösvényének:) Rengeteg értéket és tanítást képvisel ez a gyakorlat az Élni Tudással kapcsolatban.A program ingyenes.
12:30-15:30 Urasenke kóstoltatás
Ebben az időtartamban a készlet erejéig lehetőségük lesz a látogatóknak az iskola tanulói által elkészített italok fogyasztására vételijegy ellenében.
16:00-17:30 Ismerkedés a Matchával workshop Bereczky Józseffel
4 féle matcha kóstolására lesz lehetőség és számtalan gyakorlati felhasználási és beszerzési információt megkaphatnak azok akik szeretnének rendszeresen Matchát fogyasztani. Regisztráció szükséges. Részvételi díj: 4000 Ft / fő
15:30-16:30 Teavolution – Japán teák ismertető előadás és kóstolóRészvétel ingyenes.
10:00-17:00 Origami workshop
A program a Magyarországi Origami egyesület jóvoltából valósul meg. Az origami, azaz a japán papírhajtogatás alapjaival ismerkedhetnek meg a résztvevők és pár érdekes, viszonylag könnyen elkészíthető mozgó figura hajtogatására lesz lehetőség.A program adományos jellegű.
10:00-17:00 KALLIGRÁFIAZopcsák Ferenc japán kalligráfus egész nap várja az érdeklődőket. Ferenc instrukciói alapján ki is próbálhatjátok ezt a tradícionális művészeti ágat, de kérhettek egyedi kalligráfiákat is.A részvétel vagy egyéb díjazás adományos jellegű.
10:00-16:00 MIZUHIKI japán zsinórkötésMizuhiki azaz a japán zsinórkötés művészének és oktatójának Kazue Kuwana workshopja.Az adott időszakban bárki készíthet és tanulhat különleges csomózási technikákat, készíthet kulcstartót, fülbevalót stb. Mindenkit várunk szeretettel.Program díjazása 500 Ft tárgyanként.
12:00-17:00 KIMONO próbaKimonó próba, fotózkodás és 15:00 kor Japán néptánc lecke lesz Holló Viktóriával. Megtudhatjuk mikor, mit, mivel hogyan viselnek hagyományosan a japán emberek, hogyan nevezik a különböző kiegészítőket és ezek után ki is próbálhatjuk őket. A program részeként Viktória mindannyiunknak megtanít egy-két egyszerű japán néptáncot.Részvétel ingyenes.
10:00-10:15 Kagari Yosakoi japán fesztivál táncegyüttes bemutatója
10:30-11:00 Japán táncworkshopRészvétel ingyenes.
10:00-13:00 JAPÁN FÜZET ÉS KÖNYVKÖTÉSJapán füzet- és könyvkötésre várunk benneteket szeretettel a Japán Napon, 2025. augusztus 30-án, szombaton 10 órától 13 óráig.A foglalkozást Törőcsik Katalin iparművész vezeti.A japán könyvkötés a legjobb módszer arra, hogy bármilyen textúrájú és vastagságú papírlapokat könyvvé vagy füzetté alakítsunk. Ezen a délutánon vázlatfüzeteketvagy egyedi naplókat készítünk merített- és kreatív papírok felhasználásával, fonalak, tűk és lyukasztók segítségével. A füzetek gerince egyszerűen és praktikusan készül, közben a kötetek gerincén kifinomult, geometrikus mintákat hozunk létre.Részvételi díj: 5.500 Ft/fő.A program során három füzet elkészítésére lesz lehetőség.Regisztráció szükséges.
14:00-17:00 SÁRKÁNYOK ÉS LEBEGŐ KONSTRUKCIÓKSárkányok és lebegő konstrukciókA japán sárkányok készítésének technikáját követve látványos és színes dekorációkat készítünk a Japán Napon, 2025. augusztus 30-án, szombaton 14 órától 15 óráig.A foglalkozást Törőcsik Katalin iparművész vezeti.A japán sárkányok légies és filigrán anyagokból, bambuszpálcák és vékony, színes papírok felhasználásávalkészülnek. Ezen a délutánon először megismerkedünk az anyagokkal és a technikai alapokkal, a japán papírsárkány tradíció történetével, és Bodóczky István képzőművész munkásságával. Ezt követően rugalmas bambuszhasítékok hajlításával és kötözésével, térbeli formák konstruálásával hozunk létre függesztett, légies dekorációkat. A szerkezetre színes papírokat illesztünk, ezeket ragasztással rögzítsük és feszítjük.Részvételi díj: 5.000 Ft/fő.A program során kettő függeszthető szobor elkészítésére lesz lehetőség.
10:00-13:00 Suminagashi WorkshopA suminagashi egy ősi japán festési technika a papír „márványozásához”. Célja, hogy a fehér lap vibrálóan élénkké változzon.A technika elnevezése angolra fordítva „floating ink”-et jelent, vagyis lebegő tintát, amely már segít megérteni a lényegét. A festékeket vízre csepegtetik, amely így izgalmas absztrakt formákat hoz létre. Ez pedig a belemerített papírra ragad.A workshopon ezt a technikát lehet megismerni, kipróbálni vagy éppen egyedi legyezőt készíteni.Díjazás: Sima technika 3 db papír 1500 Ft / legyezős verzió 2000 Ft
15:00-18:00 Bonsai Workshop – mindent a Bonsairól a BonsaiJam alapítójával Schmidt GergővelEz egy nagyon jó alkalom azok számára akiknek van már bonsai fája vagy nevelni szeretne egyet, de nem tudja pontosan hogyan és mire figyeljen. Szó lesz a fa alakítási technikáiról, eszközeiről, a térrendezésről, fafajokról, a növényvédelemről és természetesen sok érdekességet is megtudhatunk a bonsaikészítés történelméről.Program a helyszínen regisztráció köteles a kezdés előtt 14:30-ig, díja 3000 Ft
12:30-13:30 A Budapest Főnix Kendo és Iaido klub bemutatójaA klub Magyarország első Japán vívóklubja 1982 óta töretlenül működik és számos nemzetközi sikerrel büszkélkedhet Európa és Világbajnokságokon is.A helyszínen Bárány Tiborral a klub vezetőjével is megismerkedhettek és nyugodtan tehettek fel kérdéseket is a klubbal és a japán vívással kapcsolatban:)
14:00-15:00 Kashima Shiden Jikshin Kage-ryu Kenjutsu bemutatójaA kendzsucu a japán kardvívás régi művészete. Közvetlenül a modern kendó ősének tekinthető. Fő különbség az edzés módszerében, eszközeiben és céljában található. A kendzsucu célja a tényleges, gyakorlatban használható vívótudás, és az azon keresztüli szellemi fejlődés elérése.A Szentendrei Jikishinkan Dojo-ban 2018-ban indultak az edzések, Bella István vezetésével, melyek során hosszú és rövid kardos technikákat sajátíthatnak el a tanulók. Magyarországon az elérhető legmagasabb, menkyo kaiden fokozattal rendelkező, Pécsett élő és oktató Suzuki Kimiyoshi sensei irányítása alatt tanulják a szamurájok korának ősi harcművészetét. Minden érdeklődőt várunk szeretettel!A részvétel ingyenes.
18:00-19:00 Japán koncert a pavilonbanSakura együttes (japán tradicionális zenekar)A részvétel ingyenes.
10:00-18:00 Kiállítók, Művészek és Árusok:Tamashii GalleryNewsee StoreLakatos Ábel keramikusÁbrahám Anna képzőművészTóth Vásárhelyi Réka- Kokeshi babákJapán CuccokNobi -Sushi Bar és RestaurantTeavolution – Japán tea standJapán Momiji nyelviskola

Nyomatvásár
2025-08-30 10:00 - 21:00 | Parti Medve, Ignatovity Jakov utca 2., Szentendre, Pest, 2000
A fesztivál ideje alatt a Parti Medve nyomatai 20% kedvezménnyel kaphatók. Válogass kortárs grafikusok, illusztrátorok csodás képei között!

Éjjel-Nappal társasjáték
2025-08-30 10:00 - 22:00 | Dunaparti Művelődési Ház, Dunakorzó 18., Szentendre, Pest, 2000, Magyarország
A fesztivál ideje alatt a Felnőttmegőrző – Társasjátékos Klub rendkívüli játéknapokat tart: társasjáték-maraton három napon át! Játszhatsz a felnőtteknek szóló legjobb stratégiai, és logikai társasjátékokkal. Gyere, nézz körül, aztán úgyis itt ragadsz!
Szeretettel várjuk a társasjátékokat szerető felnőtt érdeklődőket!
Látogasd meg a Klub honlapját is! Kövess bennünket a Facebook-on!
